CELEX: 32015R2112
Language: mt
Date: 2015-11-23 00:00:00
Title: Regolament tal-Kummissjoni (UE) 2015/2112 tat-23 ta' Novembru 2015 li jemenda l-Anness I tar-Regolament (KE) Nru 251/2009 li jimplimenta r-Regolament (KE) Nru 295/2008 tal-Parlament Ewropew u tal-Kunsill dwar statistika strutturali kummerċjali fir-rigward tal-adattament tas-serje ta' dejta wara r-reviżjoni tal-klassifikazzjoni tal-prodotti skont l-attività (KPA) (Test b'rilevanza għaż-ŻEE)

24.11.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 306/4
            
         REGOLAMENT TAL-KUMMISSJONI (UE) 2015/2112
   tat-23 ta' Novembru 2015
   li jemenda l-Anness I tar-Regolament (KE) Nru 251/2009 li jimplimenta r-Regolament (KE) Nru 295/2008 tal-Parlament Ewropew u tal-Kunsill dwar statistika strutturali kummerċjali fir-rigward tal-adattament tas-serje ta' dejta wara r-reviżjoni tal-klassifikazzjoni tal-prodotti skont l-attività (KPA)
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 295/2008 tal-Parlament Ewropew u tal-Kunsill tal-11 ta' Marzu 2008 dwar statistika strutturali kummerċjali (1), u b'mod partikolari l-Artikolu 11(2)(e)egħu,
   Billi:
   
               (1)
            
            
               Ir-Regolament (KE) Nru 295/2008 jistabbilixxi qafas komuni għall-ġbir, il-kumpilazzjoni, it-trażmissjoni u l-valutazzjoni ta' statistika Ewropea dwar l-istruttura, l-attività, il-kompetittività u r-rendiment tan-negozji fl-Unjoni Ewropea.
            
         
               (2)
            
            
               Ir-Regolament (KE) Nru 451/2008 tal-Parlament Ewropew u tal-Kunsill (2) jistabbilixxi klassifikazzjoni statistiska ġdida tal-prodotti skont l-attività (KPA) li tilħaq ir-rekwiżiti tal-istatistika fl-Unjoni.
            
         
               (3)
            
            
               L-Anness I tar-Regolament tal-Kummissjoni (KE) Nru 251/2009 (3) jistabbilixxi s-serje tad-dejta, il-livell ta' analizi u t-tikketti tal-prodotti li għandhom jiġu trażmessi abbażi tal-KPA.
            
         
               (4)
            
            
               Wara d-dħul fis-seħħ tar-Regolament tal-Kummissjoni (UE) Nru 1209/2014 (4) jenħtieġ li jiġi addattat l-Anness I tar-Regolament (KE) Nru 251/2009 rigward il-livell ta' analiżi u t-tikketti ta' ċerti prodotti biex id-dejta tiġi trażmessa abbażi tal-KPA ħalli jinżammu l-komparabbiltà u l-konsistenza mal-istandards tal-klassifikazzjoni tal-prodotti li jintużaw f'livell internazzjonali.
            
         
               (5)
            
            
               Għaldaqstant, l-Anness I tar-Regolament (KE) Nru 251/2009 għandu jiġi emendat skont dan.
            
         
               (6)
            
            
               Il-miżuri previsti f'dan ir-Regolament jikkonformaw mal-opinjoni tal-Kumitat tas-Sistema Statistika Ewropea,
            
         ADOTTAT DAN IR-REGOLAMENT:
   Artikolu 1
   L-Anness I tar-Regolament (KE) Nru 251/2009 huwa emendat skont l-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-23 ta' Novembru 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 97, 9.4.2008, p. 13.
   
      (2)  Ir-Regolament (KE) Nru 451/2008 tal-Parlament Ewropew u tal-Kunsill tat-23 ta' April 2008 li jistabbilixxi klassifikazzjoni statistiska ġdida tal-prodotti skont l-attività (KPA) u jħassar ir-Regolament tal-Kunsill (KEE) Nru 3696/93 (ĠU L 145, 4.6.2008, p. 65).
   
      (3)  Ir-Regolament tal-Kummissjoni (KE) Nru 251/2009 tal-11 ta' Marzu 2009 li jimplimenta u jemenda r-Regolament (KE) Nru 295/2008 tal-Parlament Ewropew u tal-Kunsill dwar is-serje ta' dejta li għandha tiġi prodotta għall-istatistiċi strutturali tal-kummerċ u l-adattamenti meħtieġa wara l-klassifikazzjoni ta' statistika tal-prodotti assoċjati mal-attività (CPA), (ĠU L 86, 31.3.2009, p. 170).
   
      (4)  Ir-Regolament tal-Kummissjoni (UE) Nru 1209/2014 tad-29 ta' Ottubru 2014 li jemenda r-Regolament (KE) Nru 451/2008 tal-Parlament Ewropew u tal-Kunsill tat-23 ta' April 2008 li jistabbilixxi klassifikazzjoni statistika ġdida tal-prodotti skont l-attività (KPA) u jħassar ir-Regolament tal-Kunsill (KEE) Nru 3696/93 (ĠU L 336, 22.11.2014, p. 1).
   
      ANNESS
      L-Anness I tar-Regolament (KE) Nru 251/2009 huwa emendat kif ġej:
      
                  1.
               
               
                  Fil-Punt 1 “SERVIZZI”, fit-tabella tas-“Serje 1E”, taħt “Livell ta' analiżi tal-attività”, l-“Aggregati speċjali”“HIT”, “MHT”, “MLT” u“LOT” huma sostitwiti b'dawn li ġejjin:
                  
                              “HIT
                           
                           
                              Manifattura ta' teknoloġija għolja (NACE Rev.2 21 + 26 + 30.3)
                           
                        
                              MHT
                           
                           
                              Manifattura ta' teknoloġija medja-għolja (NACE Rev.2 20 + 25.4 + 27 + 28 + 29 + 30-30.1 -30.3 + 32.5)
                           
                        
                              MT
                           
                           
                              Manifattura ta' teknoloġija medja-baxxa (NACE Rev.2 18.2 + 19 + 22 + 23 + 24 + 25-25.4 + 30.1 + 33)
                           
                        
                              LOT
                           
                           
                              Manifattura ta' teknoloġija baxxa NACE Rev.2 10 + 11 + 12 + 13 + 14 + 15 + 16 + 17 + 18-18.2 + 31 + 32-32.5)”.
                           
                        
            
                  2.
               
               
                  Fil-punt 2 “L-INDUSTRIJA”, fit-tabelli tas-serje 2H, 2I, 2J u 2K, l-entrata taħt “Kopertura tal-attivitajiet”“NACE Rev.2, taqsimiet B-E (għajr NACE Rev.2 diviżjonijiet 37, 38 u 39)” hija sostitwita minn “NACE Rev.2, taqsimiet B-D u diviżjoni 36”.
               
            
                  3.
               
               
                  Fil-punt 3 “IL-KUMMERĊ DISTRIBUTTIV”, fit-tabelli tas-serje 3E, 3F, 3G, 3H, 3I, 3J u 3K, “Livell ta' analiżi tal-attività” titħassar “NACE Rev. 2 livell b'numru 1 (Taqsima)”.
               
            
                  4.
               
               
                  Fil-punt 4 “IL-KOSTRUZZJONI”, fit-tabella tas-serje 4G, “Livell ta' analiżi tal-attività”
                  “NACE Rev.2 livell bi 3 numri (Gruppi)
                  NACE Rev.2 livell b'2 numri (Diviżjoni)
                  NACE Rev.2 livell b'numru 1(Taqsima)”
                  jiġu sostitwiti minn:
                  “NACE Rev.2. livell b'2 numri (Diviżjoni) għajr il-karatteristiki 18 31 0 u 18 32 0 għad-diviżjoni 43
                  NACE Rev.2 livell b'numru 1 (Taqsima) għajr il-karatteristiki 18 31 0 u 18 32 0”.
               
            
                  5.
               
               
                  Il-Punt 8 “IS-SERVIZZI TAN-NEGOZJU” huwa emendat kif ġej:
                  
                              (a)
                           
                           
                              Fit-tabella tas-“Serje 8 A”, taħt “Livell ta' analiżi skont it-tip ta' prodott”, għall-prodott 63 12, l-entrata “Kontenut tal-portali tal-web” hija sostitwita minn “Servizzi tal-portali tal-web”.
                           
                        
                              (b)
                           
                           
                              Fit-tabella tas-“Serje 8 A”, taħt “Livell ta' analiżi skont it-tipta' prodott”, għall-prodott 73 11 13, l-entrata “Servizzi ta' disinn u ta' żvilupp tal-kunċett tar-reklami” hija sostitwita minn “Servizzi ta' żvilupp tal-kunċett tar-reklami”.
                           
                        
                              (c)
                           
                           
                              Fit-tabella tas-“Serje 8C”, taħt “Livell ta' analiżi skont it-tip ta' prodott”, titħassar l-entrata tal-prodott 70 22 4“Trejdmarks u franchises”.
                           
                        
                              (d)
                           
                           
                              Fit-tabella tas-“Serje 8E”, taħt “Livell ta' analiżi skont it-tip ta' prodott”, għall-prodott 71 11 24, l-entrata “Servizzi ta' konsulenza arkitettonika” hija sostitwita minn “Servizzi ta' konsulenza arkitettonika għall-proġetti tal-bini”.